ประกาศ การมีผลใช้บังคับของความตกลง ระหว่าง รัฐบาลแห่งราชอาณาจักรไทย กับ รัฐบาลแห่งเขตบริหารพิเศษฮ่องกงแห่งสาธารณรัฐ ประชาชนจีน เพื่อการเว้นการเก็บภาษีซ้อนและการป้องกันการเลี่ยงรัษฎากร ในส่วนที่เกี่ยวกับภาษีเก็บจากเงินได้ 

ประกาศ
ประกาศ
การมีผลใช้บังคับของความตกลง
ระหว่าง
รัฐบาลแห่งราชอาณาจักรไทย
กับ
รัฐบาลแห่งเขตบริหารพิเศษฮ่องกงแห่งสาธารณรัฐประชาชนจีน
เพื่อการเว้นการเก็บภาษีซ้อนและการป้องกันการเลี่ยงรัษฎากร
ในส่วนที่เกี่ยวกับภาษีเก็บจากเงินได้[๑]
 

มีพระบรมราชโองการโปรดเกล้าฯ
ให้ประกาศให้ทราบทั่วกันว่า

โดยที่ความตกลงระหว่างรัฐบาลแห่งราชอาณาจักรไทยกับรัฐบาลแห่งเขตบริหารพิเศษฮ่องกงแห่งสาธารณรัฐประชาชนจีน
เพื่อการเว้นการเก็บภาษีซ้อนและการป้องกันการเลี่ยงรัษฎากรในส่วนที่เกี่ยวกับภาษีเก็บจากเงินได้
ลงนามเมื่อวันที่ ๗ กันยายน ๒๕๔๘ มีบทบัญญัติในข้อ ๒๗ ว่า ภาคีคู่สัญญาแต่ละฝ่ายจะแจ้งให้อีกฝ่ายหนึ่งทราบว่า
ได้ดำเนินการตามขั้นตอนที่กำหนดตามกฎหมายของฝ่ายนั้น เพื่อทำให้ความตกลงฯ มีผลใช้บังคับเรียบร้อยแล้ว
และความตกลงฯ จะมีผลใช้บังคับในวันที่มีการแจ้งครั้งหลัง โดยที่รัฐบาลแห่งเขตบริหารพิเศษฮ่องกงแห่งสาธารณรัฐประชาชนจีนได้มีหนังสือแจ้งฝ่ายราชอาณาจักรไทย
เมื่อวันที่ ๕ ธันวาคม ๒๕๔๘ ส่วนรัฐบาลแห่งราชอาณาจักรไทยได้มีหนังสือแจ้งฝ่ายเขตบริหารพิเศษฮ่องกง
เมื่อวันที่ ๗ ธันวาคม ๒๕๔๘

ฉะนั้น
ตามบทบัญญัติดังกล่าวข้างต้น ความตกลงฯ จึงมีผลใช้บังคับตั้งแต่วันที่ ๗ ธันวาคม ๒๕๔๘
เป็นต้นไป

ประกาศ
ณ วันที่ ๑๒ เมษายน พุทธศักราช ๒๕๔๙ เป็นปีที่ ๖๑ ในรัชกาลปัจจุบัน


ผู้รับสนองพระบรมราชโองการ
พลตำรวจเอก
ชิดชัย วรรณสถิตย์
รองนายกรัฐมนตรี
รักษาราชการแทน
นายกรัฐมนตรี









นันทนา/ผู้จัดทำ
๑๖ พฤษภาคม ๒๕๔๙

จุฑามาศ/ปรับปรุง
๙ เมษายน ๒๕๕๘





























[๑]
ราชกิจจานุเบกษา เล่ม ๑๒๓/ตอนที่ ๔๘ ง/หน้า ๑/๑๑ พฤษภาคม ๒๕๔๙